
转讜住驻讜转





	讞讜抓 砖讬讜专讗 讛讜讗 注''诪 诇讗讜 砖讬讜专讗 讛讜讗. 讜讗''转 讻讬 讗''诇 注''诪 讚讗诪专讬谞谉 谞讜转谞谉 诇讻诇 讻讛谉 砖讬专爪讛 讗''讻 讛诪拽讞 讘讟诇 砖诇讗 谞转谉 诇讜 讛讘讛诪讛 讗诇讗 注''诪 砖讬讛讬讜 讛诪转谞讜转 砖诇讜 讜讬''诇 讚诪讬讬专讬 砖讛转谞讜 砖讬讛讬讜 讛诪转谞讜转 砖诇讜 讜讗诐 诇讗 讬转谉 诇讜 诇讗 讬讛讬讛 讛诪拽讞 讘讟诇 讗讬 谞诪讬 讛讜讬 讻诪讜 诪转谞讛 注诇 诪讛 砖讻转讜讘 讘转讜专讛 砖讛专砖转讜 转讜专讛 诇讬转谞诐 诇讻诇 诪讬 砖讬专爪讛: 讚诪专 讗讬转 诇讬讛 讚专讘 讞住讚讗. 讗讬谉 诇驻专砖 讚专讘 讗讬转 诇讬讛 讚专讘 讞住讚讗 讜注诐 讛专讗砖讜谉 讚拽讗诪专 专讘 讛讬讬谞讜 讗驻讬' 注诐 讛专讗砖讜谉 讚讗''讻 诇专讘 讗住讬 讛讚讬谉 注诐 讛砖谞讬 讜诇讗 注诐 讛专讗砖讜谉 讘讙讝诇 讜诇讗 谞转讬讬讗砖讜 讛讘注诇讬诐 讜讘讗 讗讞专 讜讗讻诇讜 讚讛讗 诇讬讻讗 诪讗谉 讚驻诇讬讙 砖诇讗 讬讜讻诇 诇讙讘讜转 诪谉 讛专讗砖讜谉 讛讙讜讝诇 讜讘讗讞专 砖讗讻诇讜 讛讜讗 讚讗讬讻讗 讚诇讬转 诇讬讛 讚专讘 讞住讚讗 讗诇讗 讬砖 诇驻专砖 讗讬驻讻讗 讚专讘 诇讬转 诇讬讛 讚专讘 讞住讚讗 讚讛讚讬谉 讚讜拽讗 注诐 讛讟讘讞 讜专讘 讗住讬 讗讬转 诇讬讛 讚专讘 讞住讚讗 讜讛讚讬谉 讗祝 注诐 讛诇讜拽讞 讜讚讞讬 讚讻''注 讗讬转 诇讛讜 讚专讘 讞住讚讗 讜讘诪转谞讜转 讻讛讜谞讛 谞讙讝诇讜转 拽讗 诪讬驻诇讙讬 讚专讘 住讘专 谞讙讝诇讜转 讜讛讚讬谉 注诐 讛讟讘讞 讛讬讬谞讜 讗祝 注诐 讛讟讘讞 讻专讘 讞住讚讗 讜专讘 讗住讬 住讘专 讚讛讚讬谉 讚讜讜拽讗 注诐 讛诇讜拽讞 诇驻讬 砖讛诪转谞讜转 讗讬谉 谞讙讝诇讜转 讜讛讜讬 讗讬驻讻讗 诪诪讗讬 讚讛讜讛 讘注讬 诇诪讬诪专 诪注讬拽专讗 讜转讬诪讛 讚讘诪讗讬 拽讗 诪讬讬专讬 讗讬 讘砖讗讬谉 诪转谞讜转 讘注讬谉 讛讗 讗诪专讬谞谉 讘专讬砖 驻讬专拽讬谉 讚诪讝讬拽 诪转谞讜转 讻讛讜谞讛 讗讜 讗讻诇谉 驻讟讜专 讜讗诐 讛诐 讘注讬谉 讛讬讻讬 拽讗诪专 讚讘讚专讘 讞住讚讗 拽讗 诪讬驻诇讙讬 讛讗 诪砖诪注 讘专讬砖 讛讙讜讝诇 讘转专讗 (讘''拽 讚祝 拽讬讗:) 讚讛讬讻讗 讚讛诐 讘注讬谉 诇讬讻讗 诪讗谉 讚驻诇讬讙 讗讚专讘 讞住讚讗 讗诇讗 讚讜讜拽讗 讻砖讗讻诇谉 讚转谞讬 专讘讬 讗讜砖注讬讗 讛讙讜讝诇 讜诪讗讻讬诇 讗转 讘谞讬讜 驻讟讜专讬谉 诪诇砖诇诐 讛谞讬讞 诇驻谞讬讛谉 讙讝诇讛 拽讬讬诪转 讞讬讬讘讬诐 诇砖诇诐 讗讬谉 讙讝诇讛 拽讬讬诪转 驻讟讜专讬谉 讻讜' 讜驻专讬讱 诇讬诪讗 转讛讜讬 转讬讜讘转讗 讚专讘 讞住讚讗 诪砖诪注 讚诇诪讗谉 讚驻诇讬讙 注诇讬讛 讗转讬 砖驻讬专 讚讚讜拽讗 讗讬谉 讙讝讬诇讛 拽讬讬诪转 驻讟讜专讬诐 讗讘诇 讘讙讝诇讛 拽讬讬诪转 讞讬讬讘讬诐 诇砖诇诐 讜爪''注: 讜专诪讬谞讛讬 讞讜专讬 讛谞诪诇讬诐 砖讘转讜讱 讛拽诪讛 讻讜'. 诪专讘谞谉 谞诪讬 驻专讬讱 讚诇讗 驻诇讬讙讬 专讘谞谉 讗诇讗 诪砖讜诐 讚住讘专讬 讚转讞转讜谞讬诐 讜讚讗讬 谞诪诇讬诐 讻谞住讜诐 讛讬诇讻讱 讛诐 砖诇 讘注讛''讘 讛讗 讗诐 讛讬讜 住驻拽 讛讬讜 诪讜讚讬诐 讚讛讜讬 诇拽讟 讻诪讜 注诇讬讜谞讬诐 砖住驻拽 诇拽讟 诇拽讟:





专砖讘"讗

诇讗 砖谞讜 讗诇讗 砖砖拽诇 诇注爪诪讜 讗讘诇 砖拽诇 诇讜 讟讘讞 讛讚讬谉 注诐 讛讟讘讞. 讬砖 诇驻专砖 讚讛讚讬谉 讗祝 注诐 讛讟讘讞 拽讗诪专, 讜专爪讛 诪讝讛 讙讜讘讛 讜专爪讛 诪讝讛 讙讜讘讛 讜专讘 讗住讬 住讘专 讛讚讬谉 注诐 讛诇讜拽讞 讚讜拽讗 讚讛讜讗 讛讝讬拽谉 砖讗讻诇谉, 讜转专讜讜讬讬讛讜 住讘讬专讗 诇讛讜 讚诇讗 讻专讘 讞住讚讗 拽诪讬讬转讗 讚拽讗诪专 讛诪讝讬拽 诪转谞讜转 讻讛讜谞讛 讗讜 砖讗讻诇谉 驻讟讜专 诪谉 讛转砖诇讜诪讬谉, 讜讗讬 讗驻砖专 诇驻专砖 讻谉 诪讚讗转讬 诇讗讜拽讬诪讜 驻诇讜讙转讬讬讛讜 讘讚专讘 讞住讚讗 讚讗诪专 讙讝诇 讜诇讗 谞转讬讬讗砖讜 讛讘注诇讬诐, 讚诇驻讬 驻讬专讜砖 讝讛 讻专讘 讞住讚讗, 讜专讘 讗住讬 讚诇讗 讻专讘 讞住讚讗, 讜讗诐 讗讬转讗 讛讬讻讬 拽讗诪专 专讘 讗住讬 讛讚讬谉 注诐 讛砖谞讬, 讜讛讗 诪讗谉 讚驻诇讬讙 讘讛讛讬讗 注诇讬讛 讚专讘 讞住讚讗 讛讚讬谉 注诐 讛专讗砖讜谉 讚讛讬讬谞讜 讛讙讝诇讬谉 住讘讬专讗 诇讬讛, 注诇 讻谉 讬砖 诇驻专砖 讚诪注讬拽专讗 讛讜讛 住诇拽讗 讚注转讬讛 讚专讘 讛讚讬谉 注诐 讛讟讘讞 讚讜拽讗 拽讗 讗诪专 砖讛讜讗 讙讝诇 讗讜转谉 讜诇讬转 诇讬讛 讚专讘 讞住讚讗, 讜专讘 讗住讬 住讘专 讛讚讬谉 讗祝 注诪讜 拽讗诪专 讜讻讚专讘 讞住讚讗 讚讗诪专 专爪讛 诪讝讛 讙讜讘讛 专爪讛 诪讝讛 讙讜讘讛, 讜诪讬讛讜 诇诪讗讬 讚讗住讬拽谞讗 讚讘诪转谞讜转 讻讛讜谞讛 谞讙讝诇讜转 讗讜 讗讬谞谉 谞讙讝诇讜转 专讘 讗祝 注诐 讛讟讘讞 拽讗诪专, 讜专讘 讗住讬 讚讜拽讗 注诐 讛诇讜拽讞, 讜讛讻讬谉 讗讬转讗 讘讘讘讗 拽诪讗 驻专拽 讛讙讜讝诇 (讘讘讗 拽诪讗 拽讟讜, 讗).





专讬讟讘"讗

讞讜抓 砖讬爪讗 注"诪 诇讗 砖讬讜专讗. 驻讬' 讻砖讬讗诪专 讞讜抓 诪谉 讛诪转谞讜转 砖讬讬专 讘拽谞讬讬谞讜 砖诇讗 诪讻专 诇讜 讛诪转谞讜转 讻诇诇 讜讛专讬 讛诐 砖诇 讻讛谉 讜驻讟讜专 讗讘诇 讻讬 讗诪专 注"诪 砖讛诪转谞讜转 砖诇讬 讻讜诇讬讛 讛讘讛诪讛 讝讘讬谉 诇讬讛 注诐 讛诪转谞讜转 讜讗注"驻 砖转谞讗讬 诪讜转专 砖诇讗 讻讚讘专讬 专砖"讬 讝"诇 讗驻"讛 讘注讬' 讚专诪讬 注诇讬讛 转谞讗讛 砖讬转谉 诇讜 讛诪转谞讜转 讜讗诇讜 讗诪专 注"诪 砖转转谉 诇讬 讛诪转谞讜转 讛讜讛 诪讛谞讬 转谞讗讬' 讚注诇讬讛 讚讬讚讬讛 诪转谞讛 讗讘诇 讛砖转讗 讚讗诪专 注"诪 砖讛诐 砖诇讬 诇讗讜 转谞讗讛 讛讜讗 讜讻驻讟讬诪讬 诪讬诇讬 讘注诇诪讗 讛讜讗 讜讗讬讚讱 转谞讗 讚讗诪专 注"诪 砖讬讜专讗 住讘专 讚讻讬 讗诪专 讘讛讗讬 诇讬砖谞讗 注"诪 砖讛诪转谞讜转 砖诇讬 诇讗讜 转谞讗讛 讛讜讗 讚专诪讬 讗诇讗 砖砖讬讬专诐 诇注爪诪讜 讜讗诪专 注"诪 砖讛诪转谞讜转 砖诇讬 砖讗讬谞诐 诪讻讜专讬诐 诇讱. 讗转讬讗 讻讛讛讬讗 讚讗诪专讬谞谉 讘谉 诇讜讬 砖诪讻专 砖讚讛 诇讬砖专讗诇 讜讗诪专 注"诪 砖讛诪注砖专 专讗砖讜谉 砖诇讬 讜讻讜' 诪砖讜诐 讚讞砖讬讘 诇讬讛 砖讬讜专讗 讜诇讗 转谞讗讛. 讜讛讻讬 诪讜讻讞 讘讘"讘 讻讚讻转讬讘讗 讘驻' 讞讝拽转 讛讘转讬诐 讻谞"诇 讜讬砖 诪驻专砖 讚讘讚讬谉 讛讜讗 讚诇拽讬讬诐 转谞讗讛 讗诇讗 讚拽谞住讜讛讜 专讘讜谉 讚讛讜讬 诇讬讛 讞诇拽诐 砖讗诇讜 讘驻讬讛诐 讻谉 驻讬' 讛讗砖讻谞讝讬诐.



讗诪专 专讘 诇"砖 讗诇讗 砖砖拽诇 诇注爪诪讜 讗讘诇 砖拽诇讬' 诇讬讛 讟讘讞 讛讚讬谉 注诐 讛讟讘讞 讜专讘 讗住讬 讗诪专 讗驻讬' 砖拽诇 诇讜 讛讟讘讞 讛讚讬谉 注诪讜. 诇讬诪讗 讘讚专讘 讞住讚讗 拽诪驻诇讙讬 讬"诪 讚讛砖转讗 拽住"讚 讚专讘 讗诪专 讛讚讬谉 讗祝 注诐 讛讟讘讞 讜专爪讛 诪讝讛 讙讜讘讛 讜专诪"讙 讻讚专讘 讞住讚讗 讜专讘 讗住讬 住讘专 讛讚讬谉 注诐 讛诇讜拽讞 讚讜拽讗 讜讚诇讗 讻专讘 讞住讚讗 讜转专讜讜讬讬讛讜 诇讬转 诇讛讜 讗讬讚讱 讚专讘 讞住讚讗 讚讗诪专 讛诪讝讬拽 诪转谞讜转 讻讛讜谞讛 讗讜 砖讗讻诇谉 驻讟讜专 诪转砖诇讜诪讬谉 讚讛讻讗 讻砖讗讻诇谉 注住拽讬谞谉. 讚讗讬 诇讗 讘砖诇讗 讗讻诇谉 讗驻讬' 诪讗谉 讚诇讬转 专诪"讙 专诪"讙 讛讚讬谉 注诐 讛讗讞专讜谉 砖讛讙讝讬诇讛 拽讬讬诪转 讘专砖讜转讜. 讜诇讗 谞讛讬专' 讚讗"讻 专讘 讗住讬 讚讗诪专 讗住讜专讛 讻诪讗谉 讚诇讗 讻专' 讞住讚' 讜诇讗 讻讘专 驻诇讜讙转讬讛 讚讛讗 诇讘专 驻诇讜讙转讬' 讚专讘 讞住讚讗 讛讚讬谉 注诐 讛专讗砖讜谉. 讜讗诇讜 专讘 讗住讬 拽讗诪专 讛讻讗 讛讚讬谉 注诐 讛诇讜拽讞 讗注"讻 讛"驻 讚专讘 住讘专 讛讚讬谉 注诐 讛讟讘讞 讛讬讬谞讜 讚讜拽讗 讻讘专 驻诇讜讙转讬讛 讚专讘 讞住讚讗 讜专讘 讗住讬 讗诪专 讛讚讬谉 讗祝 注诪讜 讜专诪"讙 专诪"讙 讻专讘 讞住讚讗 讜讘诪住拽谞讗 讚讗讜拽讬诪谞讗 驻诇讜讙转讬讬讛讜 讘诪转谞讜转 讻讛讜谞讛 讛讙讝讬诇讜转. 讛"诇 驻讬' 讚讘专讬 专讘 讚讗诪专 讛讚讬谉 注诐 讛讟讘讞 讗祝 注诐 讛讟讘讞 讜讛"讛 注诪讜 讚诪转谞讛 讚讻讛谉 讙讘讛 谞讬谞讛讜 讘注讬谉. 讜专讘 讗住讬 讗诪专 讛讚讬谉 注诪讜 讚讜拽讗 讜诇讗 注诐 讛讟讘讞 讜讚讻"注 讗讬转 诇讛讜 讚专讘 讞住讚讗.





讛诪讗讬专讬

讻讘专 讘讬讗专谞讜 讘诪砖谞讛 砖讗诐 讗诪专 诇讜 讻讛谉 诇讬砖专讗诇 讛专讬 讻诇 讛讘讛诪讛 诪砖转驻转 诇讬 讜诇讱 讞讜抓 诪谉 讛诪转谞讜转 砖讛讬砖专讗诇 驻讟讜专 诪谉 讛诪转谞讜转 砖讛专讬 讗讬谉 诇讜 讘讛诐 讻诇讜诐 讜讛讜讗 讛讚讬谉 讗诐 讗诪专 诇讜 讛专讬 讻诇 讛讘讛诪讛 诇讱 讞讜抓 诪讗讬讘专讬 讛诪转谞讜转 砖讗谞讬 诪砖转祝 讘讛诐 讜诪"诪 讗诐 讗诪专 诇讜 讛讻讛谉 注诇 诪谞转 砖讛诪转谞讜转 砖诇讬 讛专讬 讛讬砖专讗诇 讞讬讬讘 讘诪转谞讜转 讜诇讗 讝讻讛 讘讛谉 讗讜转讜 讻讛谉 讗诇讗 谞讜转谞谉 诇讻诇 讻讛谉 砖讬专爪讛 砖讛讗讜诪专 注"诪 诇讗 [砖讬讬专] 讘注爪诪谉 砖诇 诪转谞讜转 诇注爪诪讜 讻诇讜诐 讛讜讗讬诇 讜诇讗 砖讬讬专 诇注爪诪讜 砖讜转驻讜转 讘讛诐 诇讗 拽谞讗谉 讘转谞讗讬 讝讛 讘讚讘专 讝讛 砖讗讬谉 讚讘专讬诐 讗诇讜 谞拽谞讬谉 讚专讱 诪拽讞 讜诪诪讻专 讜讚专讱 转谞讗讬 讗注"驻 砖转谞讗讬 讻讝讛 诪讜注讬诇 讘讻诇 诪拽讜诐 诇拽讬讬诐 讗讜 诇讘讟诇 讛诪讻专 讜讗注"驻 砖讘讘谉 诇讜讬 砖诪讻专 砖讚讛 诇讬砖专讗诇 讜讗诪专 注诇 诪谞转 砖诪注砖专 专讗砖讜谉 砖诇讬 讗诪专讜 砖诪注砖专 专讗砖讜谉 砖诇讜 讻诪讜 砖讬转讘讗专 讘讘转专讗 驻专拽 讛讘讬转 讻讘专 讘讬讗专谞讜 砖诐 诇讚注转谞讜 砖讗讬谞讛 讚讜诪讛 诇讝讜 讻诪讜 砖讻转讘谞讜 砖诐 讜讬砖 诪讬 砖诪驻专砖 讘讻讗谉 砖讗诐 讗诪专 注诇 诪谞转 砖转转谉 诇讬 讛诪转谞讜转 讬讜注讬诇 讗讘诇 讻砖讗诪专 注诇 诪谞转 砖讛诪转谞讜转 砖诇讬 讛讜讗 讻讗诇讜 讗诪专 讛谉 注讻砖讬讜 砖诇讬 讜讛讜讗 讗讬谞讜 讝讜讻讛 讗诇讗 诪讻讞 讛谞讜转谞诐 讜讗讬谉 讝讛 讻诇讜诐:



讛诪砖谞讛 讛砖砖讬转 讜讛讬讗 诪注谞讬谉 讛讞诇拽 讛砖谞讬 讘讘讬讗讜专 诪讬 讛讜讗 讞讬讬讘 诇讬转谞诐 诪讬 砖讗诪专 诇讟讘讞 诪讻讜专 诇讬 讘谞讬 诪注讬讛 砖诇 驻专讛 讝讜 讜讛讬讜 讘讛 诪转谞讜转 专"诇 讛拽讬讘讛 讛专讬 讝讛 讛诇讜拽讞 谞讜转谞讛 诇讻讛谉 讜讗讬谞讜 诪谞讻讛 诇讟讘讞 诪谉 讛讚诪讬诐 砖讛专讬 讬讚注 讘讝讛 讜注诇 诪谞转 讻谉 诇拽讞 讜讗诐 诇拽讞诐 诪诪谞讜 讘诪砖拽诇 谞讜转谞诐 诇讻讛谉 讜诪谞讻讛 诇讟讘讞 诪谉 讛讚诪讬诐:



讝讛讜 讘讬讗讜专 讛诪砖谞讛 讜讻谉 讛诇讻讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讗讞专 砖讘讬讗专谞讜 砖讛诇讜拽讞 谞讜转谞谉 诇讻讛谉 讗诐 诇讗 专爪讛 诇讜拽讞 诇讬转谞诐 讗讬谉 诇讻讛谉 讚讬谉 讜讚讘专讬诐 注诇 讛讟讘讞 讗诇讗 注诐 讛诇讜拽讞 讘诪讛 讚讘专讬诐 讗诪讜专讬诐 讘砖砖拽诇 讛诇讜拽讞 诇注爪诪讜 讗讘诇 砖拽诇 诇讜 讛讟讘讞 讬砖 诇讻讛谉 诇讚讜谉 注诐 诪讬 砖讬专爪讛 讗讜 注诐 讛诇讜拽讞 讗讜 注诐 讛讟讘讞 讛讜讗讬诇 讜讛诪转谞讜转 讘注讬谉 砖诪转谞讜转 讻讛谞讛 谞讙讝诇讜转 专"诇 转讜专转 讙讝诇 讞诇讛 注诇讬讛谉 诇注谞讬谉 讝讛 专"诇 诇讚讜谉 诪讛诐 注诐 讛讟讘讞 讗注"驻 砖讛诐 讘专砖讜转 诇讜拽讞 讛讜讗讬诇 讜诪"诪 讛诐 讘注讬谉 讜讗讬谉 讝讛 讚讜诪讛 诇诪讻专谉 砖讻转讘谞讜 诇诪注诇讛 砖讛讜讗 驻讟讜专 砖诇讗 谞讗诪专讛 诇诪注诇讛 讗诇讗 讘诪讻专 讛诪转谞讜转 讘驻专讟 砖讛讜讗 讻诪讝讬拽:



诪讬 砖讙讝诇 讗转 讞讘专讜 讜诇讗 谞转讬讗砖讜 讛讘注诇讬诐 讜讘讗 讗讞专 讜讙讝诇 讗转 讛讙讜讝诇 讜讗讻诇 讗转 讛讙讝诇讛 讛专讬 谞讙讝诇 专讗砖讜谉 转讜讘注讛 诇讗讬讝讛 诪讛谉 砖讬专爪讛 讻诪讜 砖讬转讘讗专 讘诪拽讜诪讜:



讛诪砖谞讛 讛砖讘讬注讬转 讜讛讻讜谞讛 讘讛 讻讻讜谞转 砖诇驻谞讬讛 讙专 砖谞转讙讬讬专 讜讛讬转讛 诇讜 讘讛诪讛 砖讞讜讟讛 讗诐 谞砖讞讟讛 拽讜讚诐 砖谞转讙讬讬专 驻讟讜专 讛讜讗讬诇 讜讘砖注转 讛讝讘讬讞讛 讛讬讛 驻讟讜专 讜讗诐 谞砖讞讟讛 讗讞专 砖谞转讙讬讬专 讞讬讬讘 讻砖讗专 讬砖专讗诇 讜讗诐 住驻拽 驻讟讜专 砖讛专讬 讛诪讜爪讬讗 诪讞讘专讜 注诇讬讜 讛专讗讬讛:



讝讛讜 讘讬讗讜专 讛诪砖谞讛 讜讚讘专讬诐 砖谞讻谞住讜 转讞转讬讛 讘讙诪' 讗诇讜 讛谉:



讗注"驻 砖诇注谞讬谉 诪转谞讜转 讗诪专讜 砖讛诪讜爪讬讗 诪讞讘专讜 注诇讬讜 讛专讗讬讛 诇注谞讬谉 诪转谞讜转 注谞讬讬诐 讗讬谞讜 讻谉 讻讬爪讚 讝专注讬诐 砖谞诪爪讗讜 讘砖讚讛 讘讞讜专讬 讛谞诪诇讬诐 讜讛讬讜 讞讜(讝)专讬谉 讗诇讜 讘转讜讱 讛拽诪讛 专"诇 砖诇讗 谞拽爪专讛 注讚讬讬谉 讛专讬 讛谉 砖诇 讘注诇 讛砖讚讛 砖讗讬谉 诇注谞讬讬诐 讘诪讛 砖诇讗 谞拽爪专 讚讬谉 讜讚讘专讬诐 讜讗诐 谞诪爪讗讜 诇讗讞专 讛拽讜爪专讬诐 专"诇 讘诪讛 砖谞拽爪专 讛讻诇 诇注谞讬讬诐 讜讗讬谉 讗讜诪专讬谉 讛诪讜爪讬讗 诪讞讘专讜 注诇讬讜 讛专讗讬讛 讜砖讬讘讬讗讜 注谞讬讬诐 专讗讬讛 砖诪砖讘诇讬 讛诇拽讟 讙专专讜讛讜 讗诇讗 讛讜讗讬诇 讜讛讚讘专 讘住驻拽 讛专讬 讛讜讗 诇注谞讬讬诐 砖住驻拽 诇拽讟 诇拽讟讜 讜讻谉 讛讚讬谉 讘住驻拽 砖讻讞讛 讜住驻拽 驻讬讗讛 讝讛讜 砖讗诪专 讛讻转讜讘 注谞讬 讜专砖 讛爪讚讬拽讜 (讜讻谉) [讜讻讬] 诪爪讚讬拽讬谉 讗讜转讜 讘讚讬谞讜 讜讛诇讗 讻转讜讘 讜讚诇 诇讗 转讛讚专 讘专讬讘讜 讗诇讗 爪讚拽 诪砖诇讱 讜转谉 诇讜 驻讬专砖讜 讘转诇诪讜讚 讛诪注专讘 砖讗驻讬' 讛讬讜 讝专注讬诐 砖讘讞讜专讬诐 讗诇讜 讬专讜拽讬诐 注讚 砖爪讜专转诐 诪讜讻讞转 砖诪讗砖转拽讚 讛诐 讜讗讬谞诐 诇拽讟 讗注"驻 讻谉 讛专讬 讛诐 砖诇 注谞讬讬诐 砖讗讬 讗驻砖专 诇讙专谉 讘诇讗 讬专讜拽讬诐:



讗祝 诇注谞讬谉 讗讬住讜专讬谉 讗讬谉 讗讜诪专讬谉 讛诪讜爪讬讗 诪讞讘专讜 注诇讬讜 讛专讗讬讛 讻讬爪讚 讙专 砖谞转讙讬讬专 讜讛讬转讛 诇讜 注讬住讛 讗诐 谞转讙诇讙诇讛 注讚 砖诇讗 谞转讙讬讬专 驻讟讜专 诪谉 讛讞诇讛 诪砖谞转讙讬讬专 讞讬讬讘 住驻拽 讞讬讬讘 诪驻谞讬 砖讬砖 讘讜 讗讬住讜专 诪讛 砖讗讬谉 讻谉 讘诪转谞讜转 砖讗讬谉 注讜谉 讘讗讻讬诇转诐 讛讙讬讜专转 砖讬诇讚讛 住驻拽 讗诐 讬诇讚讛 拽讜讚诐 砖谞转讙讬讬专讛 讗诐 诇讗讞专 砖谞转讙讬讬专讛 诪讘讬讗讛 拽专讘谉 诪住驻拽 砖讛专讬 讬砖 讻讗谉 住驻拽 讻专转 讗诐 转讗讻诇 讘拽讚砖 注讚 砖转讘讬讗 讻驻专讛 砖诪讞讜住专 讻驻讜专讬诐 讗住讜专 讘拽讚砖讬诐 讜诪讘讬讗讛 讞讟讗转 讛注讜祝 讛讘讗 注诇 讛住驻拽 讜讗讬谞讛 谞讗讻诇转 砖讻诇 讞讟讗转 讛注讜祝 讛讘讗 注诇 讛住驻拽 谞砖专祝 砖诪讗 讗讬谞讜 讞讟讗转 讜谞诪爪讗讜 讞诇讬谉 讘注讝专讛 讜拽专讘谉 讛注讜诇讛 诪讘讬讗转讜 注诇 转谞讗讬 砖讗诐 讗讬谞讛 讞讬讬讘转 注讜诇讛 转讛讗 谞讚讘讛 砖讛专讬 注讜诇讛 讘讗讛 谞讚讘讛:



讙专 砖谞转讙讬讬专 讜讬诇讚讛 讞诪讜专讛 砖诇讜 讝讻专 讘驻讟专 专讞诐 讜讗讬谉 讬讚讜注 讗诐 拽讜讚诐 砖谞转讙讬讬专 讬诇讚讛 讗诐 诇讗讞专 砖谞转讙讬讬专 讬诇讚讛 讛专讬 讝讛 讞讬讬讘 诇注专讜祝 讗讜 诇驻讚讜转 讜诪"诪 讗诐 驻讚讛讜 讘砖讛 讬讻讜诇 讛讜讗 诇注讻讘讜 诪讗讞专 砖驻讚讛讜 讛专讬 驻专讞 讛讗讬住讜专 讜讞讝专 诇讚讬谉 诪诪讜谉 砖讗讬谉 诇砖讛 砖讜诐 拽讚讜砖讛 讗诇讗 砖讛讜讗 诪诪讜谉 讻讛谉 讜讛诪讜爪讬讗 诪讞讘专讜 注诇讬讜 讛专讗讬讛:



谞转讙讬讬专 讜讬诇讚讛 讘讛诪讛 讟讛讜专讛 砖诇讜 讝讻专 讘驻讟专 专讞诐 讜讗讬谉 讬讚讜注 讗诐 注讚 砖诇讗 谞转讙讬讬专 讬诇讚讛 讗诐 诇讗讞专 砖谞转讙讬讬专 讬诇讚讛 讛专讬 讝讛 讘讻讜专 诪住驻拽 砖讛专讬 讬砖 讻讗谉 住驻拽 讻专转 讗诐 砖讞讟讜 讘讞讜抓 讜讛讬诇讻讱 诪诪转讬谉 诇讜 注讚 砖讬驻讜诇 讘讜 诪讜诐 讜讞讝专 讛讚讘专 诇讚讬谉 诪诪讜谉 讜讗讜讻诇讜 砖讛诪讜爪讬讗 诪讞讘专讜 注诇讬讜 讛专讗讬讛:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讗讘诇 砖拽诇谉 诇讜 讟讘讞 讻讜' 讜讛讻讬 诪驻专砖 诇讛 讘讛讙讜讝诇 讘讘"拽 讚讗祝 注诐 讛讟讘讞 拽讗诪专 专讘 注讻"诇 讜讻爪"诇 讜讗讬谉 专讗讬讬转讜 诪讻专注转 诇驻讬专讜砖讜 讚诇讗 拽讗诪专 讛转诐 讛讻讬 讚讗祝 注诐 讛讟讘讞 拽讗诪专 专讘 讗诇讗 诇诪讗讬 讚诪住讬拽 讛转诐 讚讟注诪讗 讚专讘 诪砖讜诐 讚诪转谞讜转 讻讛讜谞讛 谞讙讝诇讜转 讻讚诪住讬拽 谞诪讬 讛讻讗 讗讘诇 诪注讬拽专讗 讛讜讛 讘注讬 诇诪讬诪专 讛转诐 讚专讘 诇讬转 诇讬讛 讚专讘 讞住讚讗 讜注诐 讛讟讘讞 讚讜拽讗 拽讗诪专 专讘 讜讻诪讜 砖驻讬专砖讜 讛转讜住' 讘砖诪注转讬谉 讜讚讜"拽:


转讜住' 讘讚"讛 讜专诪讬谞讛讜 讞讜专讬 讻讜' 诪专讘谞谉 谞诪讬 驻专讬讱 讚诇讗 驻诇讬讙讬 讻讜' 注讻"诇 讜诇讗 谞讬讞讗 诇讛讜 讘驻讬专讜砖 专砖"讬 讚专讘谞谉 驻诇讬讙讬 讗住驻拽 诇拽讟 讗诇讗 讚讗住转诐 诪转谞讬转讬谉 专讘讬 诪讗讬专 讛讬讗 驻专讬讱 讚讗诐 讻谉 诪讗讬 驻专讬讱 讜讛讗 讟注诪讗 拽讗诪专 讻讜' 讻讬讜谉 讚注"讻 专讘谞谉 诇讬转 诇讛讜 讛讗讬 讟注诪讗 讜讚讜"拽:





诪讛专砖"讗 - 讞讬讚讜砖讬 讗讙讚讜转

诪讗讬 讛爪讚讬拽讜 讗讬诇讬诪讗 讘讚讬谞讬诐 讜讛讗 讻转讬讘 讜讚诇 讙讜'. 讙诐 砖诪爪讬谞讜 讜砖驻讟讜 讗转 讛注诐 诪砖驻讟 爪讚拽 讚讛讬讬谞讜 砖诇讗 讬注砖讜 注讜诇 讘诪砖驻讟 讛讬讬谞讜 讛讬讻讗 讚讻转讬讘 爪讚拽 讙讘讬 诪砖驻讟 讗讘诇 爪讚拽 讙专讬讚讗 讻讬 讛讻讗 诪砖诪注 诇讝讻讜转讜 讘讚讬谉 讜注讜讚 诪讚讻转讬讘 讘专讬砖讗 讚拽专讗 砖驻讟讜 讚诇 讜讬转讜诐 讚讛讬讬谞讜 诇砖驻讜讟 诇讜 爪讚拽 讜讛讻讗 砖讬谞讛 诇诪讬讻转讘 讛爪讚讬拽讜 讚讛讬讬谞讜 诪砖诪注 诇讝讻讜转讜 拽讗诪专 讜诇讛讻讬 驻专讬讱 讜讛讻转讬讘 讜讚诇 讙讜' 讜诪住讬拽 讗诇讗 爪讚拽 诪砖诇讱 讚讛讬讬谞讜 砖转讝讻讛讜 诇讬转谉 诇讜 砖诇讱 讚讛讬讬谞讜 讛住驻拽 讚诪讚讬谞讗 讛讜讛 砖诇讱 讚讛诪注"讛 讜讚讜"拽:





诪讛专"诐

讘专砖"讬 讚"讛 讗讘诇 砖拽诇谉 讟讘讞 讜讻讜' 讜讛讻讬 诪驻专砖 诇讛 讘专讬砖 讛讙讜讝诇 讘讘讗 拽诪讗 讚讗祝 注诐 讛讟讘讞 拽讗诪专 专"讬. 诇砖讜谉 讝讛 砖诇 专砖"讬 转诪讜讛 讛讜讗 讚专"诇 诪讗谉 讚讻专 砖诪讬讛 讘注谞讬谉 讝讛 讜讻讘专 注诇讛 讘讚注转讬 诇讛讙讬讛 专讘 讬讛讜讚讛 讜诇讜诪专 讚专砖"讬 讛讬讛 讙讜专住 讗诪专 专讘 讬讛讜讚讛 讗诪专 专讘 诇讗 砖谞讜 讗诇讗 砖砖拽诇 诇注爪诪讜 讜讻讜' 讗诇讗 砖注诐 讻诇 讝讛 讬砖 诇转诪讜讛 注诇 讚讘专讬 专砖"讬 讚讛讗 砖诐 讘专讬砖 讛讙讜讝诇 讜诪讗讻讬诇 诇讗 诪讬讬转讬 砖诐 讻诇诇 讛讗 讚专讘 讜专讘 讗住讬 讚砖诪注转讬谉 讚驻诇讬讙讬 讘讗诐 讬砖 诇讻讛谉 讚讬谉 注诇 讟讘讞 讜诇讗 诪讬讬转讬 砖诐 讗诇讗 讛讗 讚专讘 讞住讚讗 讜讘讚讘专讬 专讘 讞住讚讗 诪驻讜专砖 讘讛讚讬讗 专爪讛 诪讝讛 讙讜讘讛 专爪讛 诪讝讛 讙讜讘讛:





专砖"砖

讙诪专讗 讜专诪讬谞讛讜 讻讜' 砖住驻拽 诇拽讟 诇拽讟 讻讜' 讜讛讗 讟注诪讗 拽讗诪专 讻讜' 注谞讬 讜专砖 讛爪讚讬拽讜 讻讜'. 注讬讬谉 诇注讬诇 (拽诇 讘) 转讚"讛 讜讻砖讬讞讝讜专. 讜注讬' 讘砖谞讜"讗 讘驻讗讛 砖诐 驻讬' 谞讻讜谉 讘砖诪讜注讛 讝讜:



砖诐 爪讚拽 诪砖诇讱 讜转谉 诇讜. 讻讛"讙 讚专砖 专"诇 注爪诪讜 讘讘"讘 (驻讞 讘) 注"砖:



砖诐 住驻拽 讗讬住讜专讗 诇讞讜诪专讗. 拽"诇 讚讛讗 讘讻讛"转 讻讜诇讛 讗讝诇讬谞谉 讘转专 讞讝拽讛 讗祝 讘讗讬住讜专讗. 讜讛讻讗 讬"诇 讚诪讚专讘谞谉 讘注诇诪讗 讛讜讗 讚讛讜讛 讻诪讜 讚讘专 砖讬诇"诪 讚讬驻专讬砖 讛讞诇讛 讜讬诪讻专谞讛 诇讻讛谉. 讜讻诪讜 砖讛讘讬讗 讛专"砖 讘讞诇讛 砖诐 诪讛讬专讜砖诇诪讬. (讜注讬' 专驻"讙 讚转专讜诪讜转 讜讘诪砖"讻 讘讻讜讜谞转 讛讬专讜砖诇诪讬 砖诐). 讜讻转讬专讜抓 专"讗 讘讘讬爪讛 (讚) 讚讗祝 讘住驻拽讗 讚专讘谞谉 讗住讜专 讘讬诇"诪. (讜讘讝讛 讬转讜专抓 拽讜砖讬讬转 讛砖"讱 讘讬讜"讚 住讬' 砖"诇 住拽"讞 诪砖讜诐 讚讘讝讛"讝 驻住拽 讛专诪"讗 讘住讬' 砖讻"讘 讚讗讬谉 诇讛 砖讬注讜专) 讗讜诇诐 讘讻讜专 讘讛诪讛 讟讛讜专讛 讚讞砖讬讘 诇讞讬讜讘讗 讜讚讗讬 拽砖讛. 讜注讬讬谉 注讜讚 诪砖"讻 讘住诪讜讱:



转讚"讛 讜专诪讬谞讛讬. 讚转讞转讜谞讬诐 讜讚讗讬 诪砖诇 拽诪讛 讻谞住讜诐. 讻"谞 讚爪"诇:





讛讙讛讜转 讬注讘"抓

讙诪壮 讞讜抓 诪砖讬讜专讗. 谞"讘 注诪讜"拽:


砖诐 诇讛讗 砖诪注转讗 讘讗驻讬 谞驻砖讗 讻爪状诇:


专砖状讬 讚"讛 专爪讛 诪讝讛 讙讜讘讛 讜讻讜壮 讘专砖讜转讗 讚诪专讬讬讛讜 拽讬讬诪讬 讻爪状诇:


讚"讛 讞讬讜讘 讞诇讛 讜讻讜壮 讙诇讙讜诇讛 诪砖谞转讙诇讙诇转 讛讜讬 讞讬讜讘讛 讻爪"诇:





讘谉 讬讛讜讬讚注

爪址讚旨值拽 诪执砖旨讈侄诇旨职讱指 讜职转值谉 诇讜止 (砖诪讜转 讻讙, 讙). 谞专讗讛 诇讬 讘住"讚 讛讻讜谞讛 讗诐 转转谉 诇讜 诪讞诇拽 讛诪注砖专 讗讬谉 讝讛 诪砖诇讱 讗诇讗 转谉 讞讜诪砖 讚讛讜讬 诪砖诇讱. 讗讬 谞诪讬 转驻讬讬住讜 讘讚讬讘讜专 砖讛讜讗 砖诇讱 讗讱 讛诪注讜转 讗讬谞诐 砖诇讱 讗诇讗 驻拽讚讜谉 讛诐 讗爪诇讱. 讗讬 谞诪讬 注诇 讚专讱 诪讛 砖讗诪专 讛讻转讜讘 讟讜止讘 注址讬执谉 讛讜旨讗 讬职讘止专指讱职 (诪砖诇讬 讻讘, 讟) 讻讬 谞转谉 诪诇讞诪讜 诇讚诇 专爪讜谞讜 诇讜诪专 诪住注讜讚讛 砖诇讜 讻注讜讘讚讗 讚讘专转讬讛 讚专讘讬 注拽讬讘讛 讘住讜祝 讛讙诪专讗 讚砖讘转 (讚祝 拽谞讜:) 讘住讜讙讬讗 讚讗讬谉 诪讝诇 诇讬砖专讗诇 注讬讬谉 砖诐.





讞讬讚讜砖讬 讞转"住

讛讚讬谉 注诐 讛讟讘讞 驻讬专砖"讬 讗祝 注诐 讛讟讘讞 讜讟注诪讬' 诪砖讜诐 讚讗诇"讛 讛"诇 诇砖"住 诇诪讬诪专 讘诪住拽谞讗 诪讗讬 注诐 讛讟讘讞 讗祝 注诐 讛讟讘讞 讻讚讘砖"住 讘拽' 拽讟"讜 注"讗 讗注"讻 讛讻讗 讙诐 讘讛住"讚 讛讜讛 住"诇 讚讗祝 注诐 讛讟讘讞 讜注讜讚 诪砖讜诐 讚拽砖讬' 诇讬' 拽' 转讜住' 砖讛谞讬讞讜 讘爪"注. 注"讻 住"诇 诇专砖"讬 讚专讘 讞住讚讗 讜诪讞诇讜拽转讜 讘讛讗 驻诇讬讙讜 讜诪讗谉 讚驻诇讬讙 讗专"讞 住"诇 诇注讜诇诐 讗讬谞讜 讬讻讜诇 诇讙讘讜转 诪砖谞讬诐 讗诇讗 讗诐 讗讻诇讜 讬讙讘讛 诪讛讙讝诇谉 砖讙讝诇讜 讜讝讛 砖讗讻诇讜 诇讗讜 讘注"讚 讚讬讚讬' 讛讜讗. 讜讗讬 讛讙讝讬诇讛 讘注讬谞讗 讗讝讬 讚讬谞讜 注诐 诪讬 砖讛讙讝讬诇讛 讗爪诇讜 讜讗讬谉 诇讜 注诐 讛讙讝诇谉 砖讛专讬 讛讙讝讬诇讛 砖诇讱 诪讜谞讞 讘注讬谞讗 讜讻诇 讛讬讻讬 讚讗讬转讬' 讘专砖讜转讱 讗讬转讬'. 讜讗诪谞诐 专"讞 住"诇 诇注讜诇诐 专爪讛 诪讝讛 讙讜讘讛 专爪讛 诪讝讛 讙讜讘讛 讜讻讬 讛讬讻讬 讚讘讗 讗讞专 讬讗讻诇讜 讬讻讜诇 诇讙讘讜转 讙诐 诪讛讗讞专 讛"讛 讗诐 讛讜讗 讘注讬谞讗 讬讻讜诇 诇讙讘讜转 讙诐 诪讛讙谞讘 讜讗"砖 讘砖诪注转讬谉 讗注"讙 讚诪讬讬专讬 诪讙讝讬诇讗 讘注讬谞讗 诪"诪 讗转讬' 讚专讘 讻专讘 讞住讚讗 讚诪讗谉 讚驻诇讬讙 讗讚专"讞 诇讗 讬讙讘讛 讗诇讗 诪诪讬 砖讙讝讬诇讛 讗爪诇讜 讻讚诪讜讻讞 讘讘专讬讬转讗 讚专' 讗讜砖注讬' 讚诪讬讬转讬 转讜住'. 讜讚讘专讬 专砖"讬 谞讻讜谞讬诐 讜讛转诐 讘讘"拽 拽讟"讜 讻讚讛拽砖讛 讗讘讬讬 讚专讘 诇讬转 诇讬' 讚专讘 讞住讚讗 讜讛讜讛 住"讚 注诐 讛讟讘讞 诇讞讜讚 拽讗诪专 讛讜诪"诇 讜诇讟注诪讬讱 讛讗 诪讝讬拽 诪转谞讜转 讻讛讜谞讛 驻讟讜专 讜注"讻 讘讚讗讬转讗 讘注讬谞讗 讗讬讬专讬 讜专讘 讗讬转 诇讬' 讚专讘 讞住讚讗 讗诇讗 讚诇驻"讝 专讘 讗住讬 诇讬转 诇讬' 讚专讘 讞住讚讗 讜住讜讙讬讗 讚讛转诐 讘注讬 诇讗讜拽诪讗 讻"注 讻专"讞 专讘 讜专' 讬讜讞谞谉 讜讙诐 专讘 讗住讬 注"讻 谞讬讞讗 诇讛讜 诇砖谞讜讬讬 讛讗诪转 讚驻诇讜讙讗 讘诪转谞讜转 讻讛讜谞讛 谞讙讝诇转:


讜讛谞讛 讘讗诪转 讘诪转谞讬转讬谉 讚拽讗诪专 诪谞讻讛 诇讜 诪谉 讛讚诪讬诐 注讬拽专 讛讗 拽诪"诇 讗注"讙 讚谞讙讝诇转 讜砖讜讘 讗讬 专讜爪讛 讛诇讜拽讞 诪讜转专 诇讗讻诇讜 诇讻转讞诇讛 砖讻讘专 讙讝诇诐 讛诪讜讻专 讛讻讬 住"诇 诇专诪讘"诐 诪"诪 讝讛 讛诇讜拽讞 砖讗讬谞讜 专讜爪讛 诇讗讻讜诇 讙讝诇 讛砖讘讟 讜谞讜转谞诐 诇讻讛谉 诇讗 诪爪讬 讛诪讜讻专 诇讜诪专 诇讜 诪讛 诇讱 诇讛讞诪讬专 拽讚砖 砖诐 砖诪讬诐 讘砖诇讱 讜诇讗 讘砖诇讬 拽诪"诇 讚诪谞讻讬谉 诇讜 诪谉 讛讚诪讬诐 注驻专"讞 谞讚讞拽 讘讝讛 讜讛谞诇注"讚 讻讚注转 讛专诪讘"诐 讻转讘转讬. 讜诇驻"讝 讘讚住"讚 讚住"诇 诇专讘 讛讚讬谉 注诐 讛讟讘讞 讜讗驻"讛 谞讙讝诇转 诇讬转 诇讬' 讚专讘 讞住讚讗 讚讙讝诇 诪转谞讜转 讻讛讜谞讛 讜讗讻诇诐 驻讟讜专 讗诇讗 讞讬讬讘 讜诇讗 诪讬讬专讬 讘砖讛诐 讘注讬谉 讜诇讗讬讚讱 诇讬砖谞讗 诇讗 讗诪专 专讘 诪注讜诇诐 讛讚讬谉 注诐 讛讟讘讞 讗诇讗 讗诪专 诪讬诇转讗 讘讗驻讬 谞驻砖讬 诪转谞讜转 讻讛讜谞讛 谞讙讝诇转 讜诪爪讬 住讘专 讻专"讞 讚诇注讬诇 讚讙讝诇 诪转谞讜转 讻讛讜谞讛 驻讟讜专 讜讛讻讗 诪讬讬专讬 砖讛诐 讘注讬谉 讜讛诇讜拽讞 专讜爪讛 诇讬转谞诐 讜诪谞讻讛 诇诪讜讻专 诪谉 讛讚诪讬诐. 注讬讬谉 专诪讘"诐 讜驻专"讞 讘驻谞讬诐 讻讬 讛拽爪专转讬:


砖住驻拽 诇拽讟 诇拽讟 专砖"讬 住"诇 讚讛拽讜砖讬' 谞诪讬 诪专讘谞谉 讚住"诇 讗"讗 诇拽爪讜专 讘诇讗 诇拽讟 讜讬砖 讻讗谉 讘讜讜讚讗讬 诇拽讟 讜讻谉 诪砖诪注 拽爪转 拽诪讛 讘讞讝拽转 讞讬讜讘讗 拽讬讬诪讗 诪砖诪注 砖讗"讗 讘诇讗 讻讱 讗注"讙 砖讝讛 诇讗讜 讚讜拽讗 讜注讬拽专 转诇讜讬' 讘诪讛 砖驻专讛 讘讞讝拽转 驻讟讜专讛 拽讬讬诪讗 诪"诪 诪诇砖讜谉 砖"住 诪砖诪注 砖讗"讗 诇拽诪讛 讘诇讗 诇拽讟. 讗讘诇 爪"注 讗"讻 注"讻 讞讻诪讬诐 诇讗 讚专砖讜 爪讚拽 诪砖诇讱 讜讗"讻 诪讗讬 驻砖讬讟讗 诇专讬砖 诇拽讬砖 讚专"诪 诪讞讜讬讬讘 诇诪讬讚专砖 讛讻讬 讻讬 讛讬讻讬 讚专讘谞谉 诇讗 住"诇 讛讻讬 谞诪讬 专"诪 讜专' 讬讛讜讚讛 讘谉 讗讙专讗 讬讞讬讚讗讬 讛讜讗 讜爪注"讙 诇驻讬专砖"讬:


爪讚拽 诪砖诇讱 讜转谉. 诇讜 讚注 讚诇讗 谞讬诪讗 讻谉 讗诇讗 讘住驻拽 砖拽讜诇 砖讗讬谉 诇讘注讛"讘 讘讜 讘讜 讗诇讗 讞讝拽转 诪诪讜谉 讚讘注诇诪讗 讛诪讜爪讬讗 诪讞讘专讜 注诇讬讜 讛专讗讬' 讛讻讗 讗诪专 诇讬' 专讞诪谞讗 爪讚拽 诪砖诇讱 驻讬' 诇讗 讬讛讬讜 诇讱 讘讜 讞讝拽讛 讟驻讬 诪诇讛注谞讬 讗讚专讘讗 讛注谞讬 谞专讗讛 讻诪讜讞讝拽 讜专讘讬诐 讜讙讚讜诇讬诐 住"诇 讗诐 讬砖 诇讘注讛"讘 讞讝拽转 诪专讗 拽诪讗 谞诪讬 诪讜注讬诇 诇讜. 专拽 讞讝拽讛 诪讛 砖讛讜讗 诪讜讞讝拽 讘讬讚讜 讜讘砖讚讛讜 讝讛 讗讬谞讜 诪讜注讬诇. 讜讘讛讙"讛 诪专讚讻讬 砖讛拽砖讛 谞讬诪讗 讻诇 讚驻专讬砖 诪专讜讘讗 讚讘注讛"讘 驻专讬砖 讜转讬' 诇讜 讜诇讻讗讜专讛 转诪讜讛讬诐 讚讘专讬讜 讛讗 讗驻讬' 谞讙讚 讞讝拽转 讗讬住讜专讗 诇讗 诪讛谞讬 爪讚拽 诪砖诇讱 诪讻砖"讻 谞讙讚 专讜讘讗. 讜爪"诇 讻谞"诇 讚专讜讘讗 讚讛讻讗 讛讬讬谞讜 诪讟注诐 讘注讛"讘 砖讟讜注谉 诪诪讜谉 砖诇讬 讛讜讗 专讜讘 讜转讜专讛 讗诪专讛 砖诇讗 讬讛讬讜 砖讜诐 诪注诇转 诪诪讜谉 诇讘注讛"讘 诇讗 讞讝拽转 诪诪讜谉 讜诇讗 专讜讘讗 诪讞诪转 诪诪讜谉 讻爪"诇 讜诪讛 砖转讬' 注讜讚 诪拽讘讜注 讻讘专 注诪讚 注诇 讚讘专讬讜 讘讛讙"讛 诪砖谞讛 诇诪诇讱 讘讛诇讻' 诪砖讻讘 讜诪讜砖讘 讜讻讘专 讻转讘转讬 讘讝讛 讘讛专讘讛 诪拽讜诪讜转 讜讗讬谉 讻讗谉 诪拽讜诪讜:





讚讜专 专讘讬注讬

讚祝 拽诇状讚 注状讗 讙诪专壮 注状诪 讗讞讜抓 拽专诪讬转, 讞讜抓 砖讬讜专讗 注状诪 诇讗讜 砖讬讜专讗, 注讬讬谉 讘讬讜状讚 住讬壮 住状讗 住注讬壮 讻状讟 讘砖状讱 讜讟讜状讝, 诪讛 砖转诪讛讜 注诇 讛专诪讘状诐 讝状诇 砖驻住拽 讻讗谉 讚注状诪 诇讗讜 砖讬讜专讗 讜讛转谞讗讬 讘讟诇, 讜讘驻状讜 诪诪注砖专 讘讘谉 诇讜讬 砖诪讻专 砖讚讛 诇讬砖专讗诇 注状诪 砖讛诪注砖专 砖诇讜 驻住拽 讚砖驻讬专 拽讬讬诐 讛转谞讗讬 讜讛诪注砖专 砖诇 讛诪讜讻专 讚砖讬讜专讬 诪砖讬讬专 讘砖讚讛 讜讻诪讘讜讗专 讘讙诪壮 讘状讘, 讜讛讗讞专讜谞讬诐 讻讜诇诐 谞讚讞拽讜 诪讗讚 诇讬讬砖讘 住转讬专讛 讝讜, 讜讙诐 讗谞讬 讗注谞讛 讞诇拽讬, 讜讛讜讗 讚讛转诐 讘砖讚讛 诇讗 讛讬壮 诪爪讬 诇诪讻讜专 诇讜 讞讜抓 诪讞诇拽 讛注砖讬专讬 砖讘讜 讚讗讝 诇讗 讛讬壮 讛诇讜拽讞 讞讜专砖 讜讝讜专注 讜拽讜爪专 讗转 讞诇拽 讛注砖讬专讬, 讜讛讗讬 诪讜讻专 讛诇讗 专爪讛 诇拽讘诇 讛转讘讜讗讛 诪讞诇拽 讛注砖讬专讬 讘诇讬 注诪诇 讜讟讜专讞, 讜诇讻谉 砖诐 砖驻讬专 讗诪专讬谞谉 讚诇注讜诇诐 诇砖讬讜专讗 拽诪讻讜讜讬谉 讜诪讛 讚讗诪专 讘诇砖讜谉 注状诪 诪砖讜诐 讚讛专讬 专爪讛 砖讛诇讜拽讞 讬注讘讜讚 讗转 讻诇 讛砖讚讛 讜讬转谉 诇讜 诪驻讬专讜转 讞诇拽 讛注砖讬专讬, 讗讘诇 讻讗谉 讘诪转谞讜转 讗讬 诇砖讬注讜专讗 拽诪讻讜讜讬谉 诇诪讛 诇讗 讗诪专 讞讜抓 诪谉 讛诪转谞讜转 砖讗讬谞讜 诪讜讻专 诇讜, 讻讬 讛诇讗 讛诪讛 注讜诪讚讬诐 诪讜讻专讬诐 诇讜 讜诇讗 爪专讬讱 诇讛诇讜拽讞 诇转拽谉 讘讛诐 诪讗讜诪讛, 讻讬 讛砖讞讬讟讛 爪专讬讱 诇讻讝讬转 讘砖专 讻诪讜 诇讻讜诇讛 讜讛诪转谞讜转 讙讜驻讜 讗讬谉 诪讜诇讙讬谉 讗讜转谉 讜讗讬谉 诪驻砖讬讟讬谉 讗讜转谉, 讗诇讗 讬转谞讜 诇讜 讘注讜专谉 讜讘爪诪专谉 讻讗砖专 驻住拽 讛专诪讘状诐 讜讛砖讜状注, 诇讻谉 讻讗谉 注状讻 注状诪 讚拽讗诪专 诇转谞讗讬 讗讬讻讜讜讬谉 砖讬讝讻讛 讛诇讜拽讞 讘讻诇 讛讘讛诪讛, 讗讘诇 注状诪 砖讬转谉 讛诪转谞讜转 讚讬讬拽讬 诇讜 讜诇讗 诇讗讞专, 讻谞诇驻注状讚 谞讻讜谉 诇驻讬 讞讜诪专 讛注谞讬谉.


讗讜诇诐 讘讙讜祝 讛讚讬谉 讚诇讗 诪讛谞讬 讻讗谉 转谞讗讬 讚注状诪, 讬砖 讻讗谉 驻诇讜讙转讗 讘讬谉 专砖状讬 讜转讜住壮 讚专砖状讬 讝状诇 讻转讘 讚讛讟注诐 诪驻谞讬 砖讛诪转谞讜转 讗讬谞诐 砖诇讜 讗诇讗 砖诇 讻讛谞讬诐 讜专拽 讛讟讜状讛 砖诇讜, 诇讻谉 诇讗 诪爪讬 诇讗转谞讜讬讬 砖讬转谞诐 讚讬讬拽讬 诇讜. 讜诪讬 讻讞讻诐 讬讜讚注 驻砖专 讚讘专 讝讛 讚诇讗 诪讘注讬 讗讬 讟讜状讛 诪诪讜谉 讚诪爪讬 砖驻讬专 诇讛转讞讬讬讘 诇讬转谞诐 诇讛讗讬 讻讛谉 讜诇讗 诇讗讞专讬转讗 讚讛专讬 诪爪讬 诇讬拽讞 住诇注 诪讘谉 讘讬转讜 砖诇 讻讛谉 讘砖讘讬诇 讟讜状讛, 讗诇讗 讗驻讬诇讜 讗讬谞讜 诪诪讜谉 诪状诪 诇诪讛 诇讗 诪爪讬 诇讛转讞讬讬讘 砖讬转谞诐 诇讜 讻讬讜谉 讚讛讜讗 讚讘专 砖讘讬讚讜 诇注砖讜转.


讗讘诇 讛谞专讗讛 诇驻注状讚 讚诇专砖状讬 讗讬 讛讜讛 诪转谞讛 注状诪 砖讬转谞讜 诇讜 讛诪转谞讜转 讛讜讛 诪讛谞讬 砖驻讬专, 讗诇讗 讚讻讬讜谉 讚讗诪专 注状诪 砖讛诪转谞讜转 砖诇讬 讻转讬讘 砖讛讜讗 讚讘专 砖讗状讗 砖讛专讬 讗讬谉 诇诇讜拽讞 讗诇讗 讟讜状讛 讜诇讗 讙讜祝 讛诪转谞讜转, 讜讗讬讱 讗驻砖专 砖讬讛讬讜 砖诇讜 讚讛诇讜拽讞 讬住诇拽 讗转 注爪诪讜 诪讛诐 讜讬讛讬讜 诪诪讬诇讗 砖诇讜 讝讛 讗状讗, 讚讙诐 讗诐 讛诇讜拽讞 讬住诇拽 诪讛诐 讛专讬 讛诐 砖诇 讛砖讘讟, 讜讻诇 讻讛谉 讛拽讜讚诐 讘讛诐 讝讻讛 讘讛诐, 讜讻诪讜 讘讻诇 讛诪转谞讜转 砖讗讬谉 讘讛诐 讟讜状讛 诇讘注诇讬诐 讜讻诪砖状讻 讛转讜住壮 诇注讬诇 拽诇状讗 注状讗 讚状讛 讬砖 讘讛谉 讟讜状讛, 讗诇讗 讚讗讞专讬 讛讗讬 讛住讘专 注讚讬讬谉 拽砖讛 诇讬 讻讗砖专 驻专讬讱 讛砖状住 诪讗讬讚讱 讘专讬讬转讗 讚注状诪 诪讛谞讬 诇诪讛 诇讬壮 诇转专抓 讚驻诇讬讙讜 讗讬 注状讬 砖讬讜专讗 讛讜讗 讚讬讜转专 诪住转讘专 诇讜诪专 讚诇讻状注 诇讗讜 砖讬讜专讗 讚诇砖讜谉 注状诪 诪讜专讛 注诇 转谞讗讬, 讗诇讗 讚诇诪讗谉 讚诪讛谞讬 住状诇 讚谞注砖讛 讻讗讜诪专 注状诪 砖转转谉 诇讬 讛诪转谞讜转.


讗讜诇诐 讛转讜住壮 住状诇 讚讛转谞讗讬 讘讝讛, 讘讬谉 讗诐 讗诪专 注状诪 砖讛诐 砖诇讬, 讜讘讬谉 砖讗诪专 注状诪 砖转转谞诐 诇讬, 诇讗 诪讛谞讬 诪砖讜诐 讚讛讜讛 诪转谞讛 注状诪 砖讻转讜讘 讘转讜专讛, 讚讛转讜专讛 讛专砖讛讜 诇讬转谞诐 诇讻诇 讻讛谉 砖讬专爪讛, 讜讝讗转 拽砖讛 诪讗讚 诇讛讘讬谉 讗诐 诇讗 砖谞讗诪专 讚讻讜讜谞转 讛转讜住壮 讚讛讜讛 讻诪讜讻专 讛讟讜状讛 诇讻讛谉 讝讛 砖讛讜讗 讗住讜专 诪谉 讛转讜专讛, 讜讻诪讜 砖驻住拽 讛专诪讘状诐 讘驻讬状讘 诪转专讜诪讜转 讛讬状讞 讚讗住讜专 诇讻讛谞讬诐 讜诇讜讬诐 讜诇住讬讬注 讘讘讬讛状讙 讜讗住讜专 诇讻讛谞讬诐 诇讞讟讜祝 转讜状诪 讜讗驻讬诇讜 诇砖讗讜诇 讘驻讬讛诐 讜讛讻讬 讚诪讜讻专 注状诪 砖讬转谞讜 诇讜 讛诪转谞讜转 注讜讚 讙专注 诪讝讛 讚诪讻专讬讞 讗转 讛诇讜拽讞 诇讬转谉 诇讜 讛诪转谞讜转, 讗诇讗 讚诇砖讜谉 讛转讜住壮 诇讗 诪砖诪注 讻谉, 讜诇砖讜谉 讛专诪讘状诐 住转讜诐 砖讻转讘 状讛讜讗讬诇 讜诇讗 砖讬讬专 诇讜 讘讛谉 砖讜转驻讜转 诇讗 拽谞讗谉 讘转谞讗讬 讝讛状 讜诇讗 拽诪驻专砖 诪状讟 诇讗 拽谞讗谉 讘转谞讗讬 讝讛 讜爪状注 讜讚讜状拽.


注状砖 讙诪专壮 讗诪专 专讘 诇状砖 讗诇讗 砖砖拽诇 诇注爪诪讜 讗讘诇 砖拽诇 诇讜 讛讟讘讞 讛讚讬谉 注诐 讛讟讘讞 讜讻讜壮, 讛讻讗 讘诪转谞讜转 讻讛讜谞讛 谞讙讝诇讜转 拽诪讬驻诇讙讬 讜讻讜壮, 注讻状诇. 讛谞讛 讛专诪讘状诐 驻住拽 讻讛讗 讚专状讞 讚诇注讬诇, 讚诪讝讬拽 诪转谞讜转 讻讛讜谞讛 讗讜 砖讗讻诇谉 驻讟讜专, 讗诇讗 讚讛讜住讬祝 讙状讻 讗讜 诪讻专谉, 讜诪住转诪讗 讗驻讬诇讜 讛诐 注讚讬讬谉 讘注讬谉, 讚讗诐 讻讘专 谞转讗讻诇讜 诪讛 讞讬讚讜砖 讗转讗 诇讗砖诪注讬谞谉 讚诪状砖 讗讻诇谉 讘注爪诪讜 诪诪讻专谉 诇讗讞专 讜讛诇讜拽讞 讗讻诇谉, 讻讬 拽砖讛 诇讜诪专 讚诪砖讜诐 讚讘诪讻专谉 诪拽专讬 讗讬砖转专砖讬 诇讬壮 讜诇讗 讘讗讻诇谉 讜讻诪砖状讻 讛转讜住壮 诇注讬诇, 讚讘讗讻诇谉 诇讗 诪拽专讬 讗讬砖转专砖讬 诇讬壮, 讚讛讬壮 诪爪讬 诇讛转注谞讜转 讚讗诐 讛讬壮 讛专诪讘状诐 住讜讘专 砖讬砖 诇讞诇拽 讘讝讛 讗诇讗 砖讛讜讗 讚讜讞讛 讞讬诇讜拽 讝讛 诪住讘专讗 讚谞驻砖讬, 讛讜讜诇状诇 讜讬专讗讛 诇讬 讚讛状讛 诪讻专谉 讻讚专讻讜 讘讻状诪. 讜讻讬讜谉 砖讻谉 拽砖讛 讟讜讘讗 讗讬讱 驻住拽 讚讗诐 诪讻专谉 讘诪砖拽诇 谞讜转谞诐 诇讻讛谉 讜诪谞讻讛 诇讟讘讞 诪谉 讛讚诪讬诐, 讚讛讗 讛讟讘讞 讻讘专 讙讝诇谉 讜驻讟讜专 诪诇砖诇诐, 讜讗讬讱 讬讛讬壮 诇讛讗讬 诇讜拽讞 讻讞 注诇 讛讟讘讞 诇讛讜爪讬讗 诪诪谞讜 诪诪讜谉. 讜讘注爪诪讜 讻转讘 讘讛诇讻壮 讬状讚 讚讗诐 注讘专 讜诇拽讞谉 讛状讝 诪讜转专 诇讗讻诇谉 诪驻谞讬 砖诪转谞讜转 讻讛讜谞讛 谞讙讝诇讜转, 讜爪状诇 讘讚讜讞拽 讚住状诇 诇专诪讘状诐 讚谞讬讛讜 讚讗诐 诪讻专谉 讛讟讘讞 诪讜转专 诇诇讜拽讞 诇讗讻诇谉 讗注状驻 讚注讘讚 讗讬住讜专讗 讘诇拽讬讞讛 讜讛诪讜讻专 讘诪讻讬专讛 诪状诪 讘诪转谞讬壮 讚诪讬讬专讬 讘诪讻专 诇讜 讘谞讬 诪注讬壮 砖诇 讛讘讛诪讛 讜诇讗 讻讬讜讜谉 诇讙讝讜诇 讛诪转谞讜转 讬转谉 讛诪转谞讜转 诇讻讛谉 讜诪讝讻讛 讘讝讛 讗转 讛讟讘讞 讘诪爪讜讛 注诇 讻专讞讜 讚讛讬讬谞讜 讗驻讬诇讜 讛讟讘讞 专爪讛 诇讙讝讜诇 讛诪转谞讜转 讻谞专讗讛 讘诪讛 砖砖拽诇谉 讘诪砖拽诇 讘转讜讱 砖讗专 讛讘状诪, 讜讻讬讜谉 讚讛讟讘讞 讝讻讛 讘诪爪讜讛 讗驻讬诇讜 砖诇讗 诪专爪讜谞讜, 讬讜讻诇 诇谞讻讜转 讛讚诪讬诐 诪诪谞讜 讜注讚讬讬谉 讛讚讘专 爪状注 讗爪诇讬 讻讬 诪驻砖讟讜转 讛住讜讙讬壮 谞专讗讛 讚诇讬转 诇讬壮 诇专讘 讛讗 讚专状讞 讚诇注讬诇 讚讛讜讛 诪诪讜谉 砖讗诇状转 讜讚讜状拽.


注状砖 诪砖谞讛 讙专 砖谞转讙讬讬专 讜讻讜壮 住驻拽 驻讟讜专 讚讛诪诪注状讛, 讛讗讬 讚拽专讬 诇讬壮 住驻拽, 诪砖讜诐 讚诇讬讻讗 讻讗谉 讞讝拽讛 讚诪注讬拽专讗 讚诇讬诪讗 讛砖转讗 讛讜讛 讚谞砖讞讟讛 讚讗讬谉 讗谞讜 讬讜讚注讬诐 爪诪爪讜诐 讛讝诪谉, 诇讗 砖诇 讛讙讬专讜转 讜诇讗 砖诇 讛砖讞讬讟讛 讜诇讻谉 诇讬讻讗 讻讗谉 讞讝拽讛 讚讛砖转讗 诇讜诪专 讚驻专讛 讛砖转讗 讛讜讗 讚讗讬砖讞讟讛 讚讻诪讜 讻谉 谞讬诪讗 讚讙诐 讛砖转讗 讛讜讗 讚讗讬讙讬讬专, 讜讛讜讗 诪诪砖 讻诪讜 诇注讬诇 讚祝 讬讜状讚 注状讗 讘砖讞讟 讗转 讛讜砖讟 讜谞诪爪讗 讛讙专讙专转 砖诪讜讟讛, 讜讗讬谞讜 讬讜讚注 讗诐 拽讜讚诐 讗讜 诇讗讞专 砖讞讬讟讛 谞砖诪讟 讚讛讜讛 住驻拽 讛砖拽讜诇 讚注诇 砖谞讬 诪注砖讬诐 讗谞讜 诪住讜驻拽讬诐 讗讬讝讛 诪讛诐 拽讚诐 诇讻谉 诇讬讻讗 讻讗谉 讞讝拽讛 讚诪注讬拽专讗 讜注讬讬谉 诇注讬诇 讘讞讚讜砖谞讜 砖诐, 讜诪讛 讚拽讗诪专 诇拽诪谉 驻专讛 讘讞讝拽转 驻讟讜讚讛 拽讬讬诪讗 诇讗讜 讚讜拽讗 讜讻讗砖专 讗讘讗专 诇拽诪谉 讜讚讜状拽.


注状砖 讙诪专壮 讗诪专 专讘讗 讛讻讗 驻专讛 讘讞讝拽转 驻讟讜专讛 拽讬讬诪讗. 拽诪讛 讘讞讝拽转 讞讬讜讘讗 拽讬讬诪讗. 讛谞讛 讻转讘转讬 诇注讬诇 讚讘驻专讛 讗讬讻讗 住驻拽 讛砖拽讜诇 讚注诇 砖谞讬 讛诪注砖讬诐 砖诇 讛讙讬专讜转 讜讛砖讞讬讟讛 砖谞注砖讜 讘讝诪谉 讗讞转 讘拽专讜讘 讜讗讬谉 讗谞讜 讬讜讚注讬诐 讙诐 注诇 讗讞转 诪讛诐 爪诪爪讜诐 讛讝诪谉 诇讜诪专 讚讙讬专讜转 谞注砖讛 讘讞爪讜转 讛讬讜诐 讜讛住驻拽 注诇 讛砖讞讬讟讛 讗讬 拽讜讚诐 讞爪讜转 讗讜 诇讗讞专讬讜 讚讗讝 讛讜讛 诪讜拽诪讬谞谉 讛驻专讛 讘讞讝拽转 讞讬 讜诇讗讞专 讞爪讜转 讗讬砖讞讟 讜讗诐 诇讛讬驻讱 讚讛砖讞讬讟讛 讛讬转讛 讘讞爪讜转 讜讛住驻拽 注诇 讛讙讬专讜转 讗讬 拽讜讚诐 讗讬 诇讗讞专讬讜 讛讜讛 诪讜拽诪讬谞谉 讗讜转讜 讘讞讝拽转 讙讬讜转讜 讜讗诪专讬谞谉 讚诇讗讞专 讞爪讜转 讗讬转讙讬讬专 讗讘诇 讛讗讬 住驻拽 讚诪转谞讬壮 诪讬讬专讬 讘讗讬谉 讗谞讜 讬讜讚注讬诐 砖讜诐 讗讞转 诪讛诐 诪转讬 谞注砖讛 诇讻谉 住驻拽 讛砖拽讜诇 诪拽专讬, 讜讻谉 讘拽诪讛 讚讗谞讜 诪住讜驻拽讬诐 注诇 讛谞讬 讞讟讬诐 砖诪爪讗谞讜 讘讛转讞转讜谞讬诐 讗诐 讛诪讛 诇拽讟 讗讜 诇讗, 讛讜讗 住驻拽 讛砖拽讜诇 讜诪状诪 拽讗诪专 专讘讗 讚诪驻谞讬 砖讛转讜专讛 讗诪专讛 注谞讬 讜专砖 讛爪讚讬拽讜 爪讚拽 诪砖诇讱 讜转谉 诇讜, 讗注状讙 讚讘砖讗专 诪诪讜谉 讻诇 住驻拽 诇讛拽诇 诇讛谞转讘注, 讗讘诇 诇讙讘讬 注谞讬讬诐 讗诪专 讛转讜专讛 讛住转诇拽 讙诐 诪谉 讛住驻拽, 讗讘诇 讝讛 讚讜拽讗 讗诐 注讻状驻 讛讙讘专讗 讘专 讞讬讜讘讗 讘讜讚讗讬, 讗讘诇 讻讗谉 讘讙专 注诇 讝讛 讙讜驻讗 讗谞讜 讚谞讬谉 讗诐 讛讬壮 注诇讬讜 讛讗讬 讞讬讜讘讗 讚注谞讬 讜专砖 讛爪讚讬拽讜, 讘讝讛 诇讗 讗诪专讛 讛转讜专讛 砖讬讞诪讬专 注诇 注爪诪讜. 讜诇驻状讝 讛讗讬 驻专讛 讘讞讝拽转 驻讟讜专讗 讜讛诪讛 讘讞讝拽转 讞讬讜讘讗 砖谞讬讛诐 诇讗讜 讚讜拽讗, 讗诇讗 讗讙讘专讗 拽讗讬 讚讘驻专讛 讛讙讘专讗 讙讜驻讗 讛讬壮 驻讟讜专 讗驻讬壮 诪拽专讗 讚注谞讬 讜专砖 讛爪讚讬拽讜, 讗讘诇 讘拽诪讛 讛讙讘专讗 讗讬转 讘讬壮 讞讬讜讘讗 讚注谞讬 讜专砖 讛爪讚讬拽讜. 讜讗诐 讻谉 讛讜讗, 讗讝 诇讻讗讜专壮 讬驻讛 讛拽砖讛 拽状讝 讝状诇 诇注讬诇 注诇 讛诪砖谞讛 讚讘讻讜专 砖谞转注专讘 讘诪讗讛 讚诇诪讛 诇讗 讬转讞讬讬讘讜 讻讜诇谉 诪砖讜诐 注谞讬 讜专砖 讛爪讚讬拽讜, 讚讛专讬 注讻状驻 住驻拽 讛讜讛 讜诇讞讜诪专讗 讘诪转谞讜转 讻诪讜 砖讗诪专讜 讻讗谉. 讜诇讬转讗 诪讛 砖讻转讘转讬 诇诪注诇讛 讚讛转诐 讚讜诪讛 诇驻专讛, 讚讛专讬 讗讬谉 讻讗谉 讞讬讜讘 讘专讜专 讻诇诇 诪砖讗状讻 讘拽诪讛 讚讗讬讻讗 注讻状驻 讞讬讜讘 注诇 讛拽诪讛, 讚诇驻讬 讘讬讗讜专谞讜 讗讬谉 讛讻讜讜谞讛 诪砖讜诐 讚讗讬讻讗 讞讬讜讘 诇拽讟 注诇 讛拽诪讛 讚讛专讬 专拽 讗讝 讗讬讻讗 讞讬讜讘讗 讗讬 讗讬讻讗 诇拽讟 讗讘诇 注诇 讛谞讬 讞讟讬诐 讗谞谉 诪住讜驻拽讬诐 讗讬 诪诇拽讟 拽讗转讜. 讗讘诇 诪状诪 谞专讗讛 诇讬 讚拽讜砖讬壮 拽状讝 讝状诇 诇注讬诇 诇拽状诪 讚讛转诐 讻讬讜谉 讚注讻状驻 讗讬讻讗 讞讚 讙讘专讗 讘讟讞 讚驻讟讜专 诇讙诪专讬, 讻诇 讗讜状讗 诪爪讬 讗诪专 讗谞讬 讛讜讗, 讜诇讗 砖讬讬讱 注谞讬 讜专砖 讛爪讚讬拽讜 讗诇讗 讘诪拽讜诐 讚诇讗 谞讜爪讬讗 讘讜讚讗讬 诪诪讜谉 砖诇讗 讻讚讬谉, 讗讘诇 讘讛谞讬 诪讗讛 砖砖讜讞讟讬诐 讻讬讜谉 讚讗诐 谞讞讬讬讘 讻诇 讗讜状讗 讜讚讗讬 谞讞讬讬讘 讗讞讚 诪讛诐 砖诇讗 讻讚讬谉 讜谞讙讝讜诇 讗转 讛讗讞讚 讘讜讚讗讬, 讘讝讛 诇讗 诪住转讘专 讚诪砖讜诐 注谞讬 讜专砖 讛爪讚讬拽讜 诇注讜讜转 讗转 讛讚讬谉 谞讙讚 讗讞讚 讘拽讜状注, 讜讝讛 讘专讜专 诇驻注状讚 讘住状讚 讜讚讜状拽.


注状砖 讗状诇 讗讘讬讬 讜讛专讬 注讬住讛, 讗状诇 住驻拽 讗讬住讜专讗 诇讞讜诪专讗 讜驻专砖状讬 讝状诇 砖讬砖 讘讛 注讜谉 诪讬转讛 讛诇讻讱 诇讗 住诪讻讬谞谉 讗讞讝拽讛 讬砖 诇诇诪讜讚 诪讚讘专讬 专砖状讬 讗诇讜 讚讘住驻拽 诇讗讜 诇讗 讗讝诇讬谞谉 诇讞讜诪专讗 讜讛讜讗 驻诇讗 讗诇讗 讚讬状诇 讚讻讗谉 讻讬讜谉 讚讗讬讻讗 讞讝拽转 驻讟讜专 讻讚讗诪专讬谞谉 驻专讛 讜讛状讛 注讬住讛 讘讞讝拽转 驻讟讜专讛 拽讬讬诪讗, 讛讬壮 住讜讘专 专砖状讬 讝状诇 讚诇讗 诪住转讘专 诇讛讞诪讬专 讘住驻拽, 讗诇讗 讚诇驻讬 砖讘讬讗专谞讜 诇注讬诇 讗讬谉 讻讗谉 砖讜诐 讞讝拽讛 专拽 住驻拽 讛砖拽讜诇. 讜讘讗诪转 诇讗 讘注讬 诇讬转谉 讛讞诇讛 诇讻讛谉 讗诇讗 诪爪讬 诪讻专讛, 讗诇讗 讚爪专讬讱 诇讛驻专讬砖讛 讻讚讬 诇转拽谉 讛注讬住讛 诪讗讬住讜专 讟讘诇, 注讬讬谉 讘转驻讗专转 讬砖专讗诇 注诇 讛诪砖谞讬讜转 砖谞讘讜讱 讘讝讛. 讜讗状讻 讗讬谉 讻讗谉 驻住讬讚讗 讚诪诪讜谞讗, 讜诪状诪 讚讜拽讗 讘住驻拽 讗讬住讜专 诪讬转讛 讞讬讬讘 诇讛驻专讬砖 讜诇讗 讘住驻拽 讗讬住讜专 诇讗讜, 讗诇讗 讚讬状诇 讚住讜讘专 专砖状讬 讚讻讬 讛讬讻讬 讚诪讛谞讬 住讘专转 驻专讛 讘讞讝拽转 驻讟讜专讛 拽讬讬诪讗 诇住诇拽 讛讗讬 注砖讛 讚爪讚拽 诪砖诇讱 讛状讛 讚诪爪讬 诪住诇拽 住驻拽 讗讬住讜专 诇讗讜, 讜诇讗 住状诇 讻诪讜 砖讻转讘谞讜 讚讗讬谉 讻讗谉 砖讜诐 讞讝拽讛 讗诇讗 讚注诇 讞讬讜讘 爪讚拽 诪砖诇讱 讙讜驻讗 讗谞讜 诪住讜驻拽讬诐 讗诐 讬砖 注诇讬讜 讚讘讗诪转 住讘专讛 讝讜 拽诇讬砖转讗 讚讛专讬 注转讛 讘讗砖专 讚谞讬谉 注诇讬讜 讛专讬 讛讜讗 讙专 讜讞讬讬讘 诇拽讬讬诐 爪讚拽 诪砖诇讱 讜注状讻 讛驻讬壮 讚驻专讛 讘讞讝拽转 驻讟讜专讛 拽讬讬诪讗 讻诪讜 砖讻转讘谞讜 诇注讬诇 讘诪砖谞讛 讚讘讻讜专 砖谞转注专讘 讜爪状注.





驻转讞 注讬谞讬诐

讛讻讗 驻专讛 讘讞讝拽转 驻讟讜专讛 拽讬讬诪讗 拽诪讛 讘讞讝拽转 讞讬讜讘讗 讜讻讜'. 注诪"砖 讛专"谉 驻"拽 讚谞讚专讬诐 讜诪"砖 讗谞讬 讘注谞讬讬 注诇 讚讘专讬 拽讚砖讜 讜讚讘专讬 讛讗讞专讜谞讬诐 讘住驻专讬 讛拽讟谉 讘专讻讬 讬讜住祝 讬"讚 住讬诪谉 专谞"讞 讗讜转 讙' 注"砖 讘讗讜专讱 讘住"讚:
讞讬讚讜砖讬 驻专拽 专讗砖讬转 讛讙讝 诇讛专讘 讛讙讚讜诇 诪讛专"讬 讗讬住拽讗驻' 讛诐 讘转砖讜讘讜转讬讜 砖谞讚驻住讜 讘讗砖讻谞讝 讜谞拽专讗 讛住驻专 转砖讜讘转 专讗砖 讬讜住祝 注"砖 讚祝 讻"讞 注"讗:





讬诐 砖诇 砖诇诪讛

讚讬谉 讙专 砖谞转讙讬讬专 讜讛讬转讛 诇讜 讘讛诪讛 讗诐 谞砖讞讟讛 注讚 砖诇讗 谞转讙讬讬' 驻讟讜专 诪砖谞转讙讬讬专 讞讬讬讘 讘诪转谞讜转 住驻拽 讗诐 拽讜讚诐 砖谞转讙讬讬专 讗诐 讗讞"讻 驻讟讜专 讗讘诇 讗诐 讛讬转讛 诇讜 注讬住讛 谞注砖讬转 住驻拽 讗诐 注讚 砖诇讗 谞转讙讬讬专 谞转讙诇讙诇讛 讗讜 诪砖谞转讙讬讬专 谞转讙诇讙诇讛 诪驻专讬砖 讞诇讛 诪住驻拽 讜诪讜讻专 讛讞诇讛 诇讻讛谉 讜讻谉 讗诐 谞讜诇讚 诇讜 讘讻讜专 讘注讚专讜 讬专注讛 注讚 砖讬住转讗讘 讜讬讗讻诇 讘诪讜诪讜 讜讻谉 讘讻讜专 讘讛诪讛 讟诪讗讛 驻讜讚讛 讘讟诇讛 讜诪注讻讘 讛砖讛 诇注爪诪讜:


诪转谞讬转讬谉 讙专 砖谞转讙讬讬专 讜讛讬转讛 诇讜 驻专讛 谞砖讞讟讛 注讚 砖诇讗 谞转讙讬讬专 驻讟讜专 诪砖谞转讙讬讬专 讞讬讬讘 住驻拽 驻讟讜专 讜诪住讬拽 讻讬 讗转讗 专讘 讚讬诪讬 讗诪专 专诪讬 诇讛 专砖讘"诇 诇专' 讬讜讞谞谉 转谞谉 住驻拽 驻讟讜专 讗诇诪讗 住驻拽讗 诇拽讜诇讗 讜专诪讬谞讛讜 讞讜专讬 讛谞诪诇讬诐 砖讘转讜讱 讛拽诪讛 讛专讬 讗讬诇讜 砖诇 讘注诇 讛讘讬转 讜砖诇讗讞专 讛拽讜爪专讬诐 讛注诇讬讜谞讬诐 诇注谞讬讬诐 讜讛转讞转讜谞讬诐 砖诇 讘注诇 讛讘讬转 专"诪 讗讜诪专 讛讻诇 诇注谞讬讬诐 砖住驻拽 诇拽讟 诇拽讟 讜讻转讘讜 讛转讜' 讚诪讚专讘谞谉 谞诪讬 驻专讬讱 讚诇"驻 专讘谞谉 讗诇讗 诪砖讜诐 讚住"诇 讚转讞转讜谞讬诐 讜讚讗讬 谞诪诇讬诐 讻谞住讬诐 讛诇讻讱 讛诐 砖诇 讘注"讛 讛讗 讗诐 讛讬讛 住驻拽 讛讬讜 诪讜讚讬诐 讚讛讜讬 诇拽讟 讻诪讜 注诇讬讜谞讬诐 砖住驻拽 诇拽讟 诇拽讟 讗"诇 专"讬 讗诇 转拽谞讬讟谞讬 砖讘诇砖讜谉 讬讞讬讚 讗谞讬 砖讜谞讛 讗讜转讛 讚转谞讬' 专"讬 讘谉 讗讙专讗 讗讜诪专 诪砖讜诐 专"诪 住驻拽 诇拽讟 诇拽讟 住驻拽 砖讻讞讛 砖讻讞讛 住驻拽 驻讗讛 驻讗讛 讗"诇 讗诇 转砖谞讛 讗讜转讛 讗诇讗 讘诇讘 讘谉 转讚诇 讜讛讗 讟注诪讗 拽讗诪专 讚讗诪专 专砖讘"诇 诪讗讬 讚讻转讬讘 注谞讬 讜专砖 讛爪讚讬拽讜 诪讗讬 讛爪讚讬拽讜 讗诇讬诪讗 讘讚讬谞讬讛 讜讛讗 讻转讬讘 讜讚诇 诇讗 转讛讚专 讘专讬讘讜 讗诇讗 爪讚拽 诪砖诇讱 讜转谉 诇讜 讗诪专 专讘讗 驻专讛 讘讞讝拽转 驻讟讜专讛 拽讬讬诪讗 拽诪讛 讘讞讝拽转 讞讬讜讘讗 拽讬讬诪讗 讗"诇 讗讘讬讬 讜讛专讬 注讬住讛 谞注砖讬转 注讚 砖诇讗 谞转讙讬讬专 驻讟讜专 诪谉 讛讞诇讛 诪砖谞转讙讬讬专 讞讬讬讘 住驻拽 讞讬讬讘 讗"诇 住驻拽 讗讬住讜专讗 诇讞讜诪专讗 住驻拽 诪诪讜谞讗 诇拽讜诇讗 讚讗专"讞 讜讻谉 转谞讬 专讘讬 讞讬讬讗 砖诪谞讛 住驻拽讜转 谞讗诪专讜 讘讙专 讚' 诇讞讬讜讘 讜讚' 诇驻讟讜专 拽专讘谉 讗砖转讜 讜讞诇讛 讜讘讻讜专 讘讛诪讛 讟诪讗讛 讜讘讻讜专 讘讛诪讛 讟讛讜专讛 诇讞讬讜讘 专讗砖讬转 讛讙讝 讜讛诪转谞讜转 讜驻讚讬讜谉 讛讘谉 讜驻讚讬讜谉 驻讟专 讞诪讜专 诇驻讟讜专 讻讬 讗转讗 专讘讬谉 讗诪专 拽诪讛 讗拽诪讛 专诪讬 诇讬讛 注"讻 讛住讜讙讬讗 讜谞专讗讛 讚讛诇讻讛 讻专讘讗 砖讛讜讗 讘转专讗 讚驻诇讬讙 讗砖讬谞讜讬讬讗 讚专' 讬讜讞谞谉 讚讗诪专 讘诇砖讜谉 讬讞讬讚 讗谞讬 砖讜谞讛 讗讜转讛 讗诇讗 讻讱 讛诇讻讛 诪讗讞专 讚讟注诪讗 拽讗诪专 讜讚专砖 拽专讗 讜讗"讻 拽诪讛 讜讻诇 讛诪转谞讜转 讛注谞讬讬' 讛讬讻讗 讚拽诪讜 讘讞讝拽转 讞讬讜讘讗 住驻拽 讛讜讗 砖诇 注谞讬讬诐 讜讛讬讻讗 讚诇讬讻讗 讘讞讝拽转 注谞讬讬诐 讗诇讗 住驻讬拽讗 讘注诇诪讗 讚诇讗 谞讞讬转 诇讞讬讜讘讗 诪注讬拽专讗 讗讝 讗诪专讬' 住驻讬拽' 诪诪讜谞讗 诇拽讜诇讗 讜住驻' 讗讬住讜专' 诇讞讬讜讘' 讜讻"驻 讛专诪讘"诐 讘驻' 专讘讬注讬 讚诪转谞讜转 注谞讬讬诐 住驻拽 诇注谞讬讬诐 砖谞' 转注讝讜讘 讛谞讞 诇驻谞讬讛诐 诪砖诇讱 讜讻' 谞诪讬 诇讛讚讬' 砖住驻拽 诇拽讟 诇拽讟 讜讛专"谉 讻' 住驻拽 讗住讜专讗 诇讞讜诪专讗 住驻拽 诪诪讜谞讗 诇拽讜诇讗 讻诇讜' 讞诇讛 住驻拽 讗讬住讜' 讛讜讗 砖讬砖 讘讜 注讜谞砖 诪讬转讛 讜诪"讛 讗讝诇讬谞谉 讘住驻讬拽' 诇讞讜诪专' 讗讘诇 讘诪转谞讜转 讗讬谉 讘讛谉 拽讚讜砖讛 讗诇讗 讚讬谉 诪诪讜谉 讜讛诪注"讛 讜讗驻砖专 砖讛专讬"祝 讝"诇 砖讛砖诪讬讟讛 住讜诪讱 诇讜 注诇 讛讛讬讗 注讜讘讚讗 讚讛讗讬 诇讬讜讗讛 讚讛讜讛 专讟讬祝 诪转谞转' 讚砖诪注讬谞谉 诪讬谞讛 讚讻诇 讛讬讻讗 讚讗讬讻讗 住驻讬拽讗 讙讘讬 诪转谞讜转 讗讝诇讬谞谉 诇拽讜诇' 注"讻 讜转讬诪讗 讛诇讗 讙' 讞讬诇讜拽讬诐 讬砖 讘讻讗谉 住驻拽 诪诪讜谞讗 诇拽讜诇讗 住驻拽 讗讬住讜专讗 诇讞讜诪专讗 讗驻讬' 讛讬讻讗 讚诇讬讻讗 讞讝拽讛 讗讘诇 讛讬讻讗 讚讗讬讻' 讞讝拽讛 诇讞讬讜讘讗 讜讛讜讗 讗讞讚 诪诪转谞讜转 注谞讬讬诐 讜讗驻讬诇讜 讛讜讗 住驻拽 讗诪专讬谞谉 砖讛讜讗 诇注谞讬讬诐 讜讗"讻 诇诪讛 讛砖诪讬讟 讛专讬"祝 讻诇 讗诇讜 讜讗驻砖专 诪砖讜诐 讚讗讜转' 讚讬谞讬诐 诇讗 谞讛讬讙讬 讛讗讬讚谞讗 诪"讛 诇讗 讛讗专讬讱 讘讛谉 讜诇注谞讬讬谉 讞诇讛 讻转' 讛专讗"砖 讗讘诇 讗诐 讛讬转讛 诇讜 注讬住讛 谞注砖讬转 住驻拽 讗诐 注讚 砖诇讗 谞转讙讬讬专 谞转讙诇讙诇讛 讗讜 诪砖谞转讙讬讬专 谞转讙诇讙诇讛 诪驻专讬砖讬谉 讞诇讛 诪住驻拽 讚住驻拽 讚讗讜专讬讬转讗 诇讞讜诪专讗 讜诪讜讻专 讛讞诇讛 诇讻讛谉 讜讻谉 讗诐 谞讜诇讚 诇讜 讘讻讜专 讘注讚专讜 讬专注讛 注讚 砖讬住转讗讘 讜讬讗讻诇 讘诪讜诪讜 讜讻谉 住驻拽 讘讻讜专 讘讛诪讛 讟诪讗讛 驻讜讚讛讜 讘讟诇讛 诇讗驻讜拽讬 讗讬住讜专讗 讜诪注讻讘 讛讟诇讛 诇注爪诪讜 注"讻:

